Folketing
2008-12-19

Den tunesiske mand, der har givet navn til det uskønne lovforslag, vil således også selv med forsinkelser på DSB kunne nå til Århus og sige dav til Kurt Westergaard og være tilbage i Sandholmlejren inden for tidsgrænsen. Kritikken af det her lovforslag har været massiv. Tiden her er for kort til at komme ind på alle elementer, og derfor vil jeg afslutningsvis komme ind på selve lovbehandlingen. Vi finder, at regeringens hastværk, regeringens hysteriske reaktioner over at skulle vente 2 uger på at få lovforslaget gennemført og regeringens manglende lyst til at lytte til dem, der kender de praktiske problemer, er utrolig farlige. Det kunne være et citat fra det 89 mand store mindretal, der har forsøgt at få regeringen til at sætte tempoet ned og udskyde vedtagelsen af lovforslaget, indtil alle væsentlige aspekter er ordentligt belyst. Men det er faktisk et citat fra integrationsministeren selv fra den tid, hvor hun stadig var almindeligt folketingsmedlem og ikke ville finde sig i noget, der efter hendes opfattelse var ubegrundet hastværk.